JayJayThrowThrow/commonwealth-wiki-mix huggingface dataset:
بین الاقوامی بنک برائے تعمیر و ترقی

بین الاقوامی بنک برائے تعمیر و ترقی (IBRD: International Bank for Reconstruction and Development) عالمی بنک گروپ کے پانچ ذیلی اداروں میں سے ایک ہے۔ یہ27 دسمبر 1945 کو بریٹن ووڈز کے معاہدہ کے تحت وجود میں آیا۔ اس کا بنیادی مقصد یہ تھا کہ دوسری جنگ عظیم دوم سے متاثرہ یورپی ممالک کی مدد کے لیے قرضے دے۔ یورپی ممالک کے لیے ان قرضوں کے منصوبوں کو مارشل پلان کے تحت عمل میں لایا گیا۔ پہلے اس کا مقصد جنگ زدہ یورپی ممالک کی دوبارہ سے تعمیر کرنا تھا مگر اب یہ ساری دینا کے لیے قرضے دیتا ہے۔ یہ ادارہ حکومتوں اور سرکاری شعبہ کے اداروں کو اس حکومت کی ضمانت پر قرض دیتا ہے۔ اس کے لیے وہ منڈی میں بانڈ کا اجرا کرتا ہے۔ چونکہ اس ادارہ کو ارکان ممالک کی ضمانت حاصل ہوتی ہے اس لیے ان بانڈوں کی کریڈٹ ریٹنگ ہوتی ہے اور بین الاقوامی بنک برائے تعمیر و ترقی کو بہت کم شرح سود پر قرضے بھی مل جاتے ہیں جنہیں وہ آسان شرائط پر رکن ممالک کو دے سکتے ہیں۔ شرح سود بعض اوقات ایک فی صد سے بھی کم ہوتی ہے جو صرف انتظامی اخراجات کو پورا کرنے کے لیے کافی ہوتی ہے۔
بین الاقوامی بنک برائے تعمیر و ترقی نے25 جون 1946 کو کام شروع کیا اور پہلا قرضہ 25 کروڑ ڈالر فرانس کو دیا۔ شروع میں اس نے صرف مغربی ممالک اور جاپان کو قرضے دیے جن کا تعلق سڑکون، پل، طیران گاہ (ائیر پورٹ) اور بجلی گھر بنانے کے ساتھ تھا تاکہ جنگ زدہ ترقی یافتہ ممالک جنگ کے اثرات سے نکل آئیں۔ جب ان ممالک میں ایسے قرضوں کی ضرورت نہیں رہی تو عالمی بنک نے اپنی توجہ ترقی پزیر ممالک پر مرکوز کر دی۔
بیرونی روابط

* عالمی بنک کی معلومات
* بین الاقوامی بنک برائے تعمیر و ترقی

زمرہ:1944ء میں قائم ہونے والی تنظیمیں
زمرہ:بین الاقوامی مالیاتی ادارے
زمرہ:ترقی
زمرہ:عالمی ادارے
زمرہ:عالمی بینک
زمرہ:واشنگٹن، ڈی سی میں 1944ء کی تاسیسات
زمرہ:واشنگٹن، ڈی سی میں قائم غیر منافع بخش تنظیمیں
زمرہ:مغربی جرمنی کے معاہدے
فیورنزعولا دآردا

فیورنزعولا دآردا (اطالوی: Fiorenzuola d'Arda) اٹلی کے علاقہ ایمیلیا رومانیا کے صوبہ پیاچنزہ میں واقع اٹلی کے قدیم شہروں میں سے ایک ہے اور خیال ہے کہ یہ علاقہ انتہائی قدیم زمانے میں انسان کی ابتدائی بستیوں کے طور پر آباد تھا۔ شہر کا نام فلورینشیا (Florentia) سے ماخوذ ہے جس کا مطلب ہے خوش حالی۔ آج کے شہر کو اٹلی کے ایک کمونے کا درجہ دیا گيا ہے جس کا رقبہ 59 مربع کلومیٹر اور آبادی 13,349 ہے۔

شہر کے قابل دید مقامات میں تیرہویں چودویں صدی کا تعمیر کردہ کولیجیاتا آف سینٹ فیورینزہ (Collegiata of S. Fiorenzo)، بیاتا ورجینے دی کاراواجیو (Beata Vergine di Caravaggio)، اوراتوریو دیلا بیاتا ویرجینے (Oratorio della Beata Vergine)، ویردی تھیٹر (Verdi Theate) اور گرجا سینٹ فرانسس (church of St Francis) شامل ہیں۔


زمرہ:صوبہ پیاچنزہ
زمرہ:ویکی ڈیٹا سے مختلف مختصر وضاحت
کستل سان جیوانی

کستل سان جیوانی (اطالوی: Castel San Giovanni) اٹلی کے علاقہ ایمیلیا رومانیا کے صوبہ پیاچنزا میں واقع ایک شہر (کمونے) ہے جس کا رقبہ 44 مربع کلومیٹر اور آبادی 2006ء میں 13,018 تھی۔ شہر سطح سمندر سے 74 میٹر کی بلندی پر واقع ہے۔

قابل دید مقامات میں کولیجیاتا (Collegiata)، بارہویں صدی کا تعمیر کردہ گرجا سان جیوانی (Church of San Giovanni Battista) اور ولا براغیعیری البیسانی شامل ہیں۔


زمرہ:صوبہ پیاچنزہ
زمرہ:ویکی ڈیٹا سے مختلف مختصر وضاحت
زمرہ:اطالیہ کے شہر
روتوفرینو

روتوفرینو (اطالوی: Rottofreno) اٹلی کے علاقہ ایمیلیا رومانیا کے صوبہ پیاچنزہ کا ایک قصبہ (کمونے) ہے، جس کا فاصلہ علاقائی صدر مقام 160 کلومیٹر شمال مغرب میں اور پیاچنزہ سے 12 کلومیٹر مغرب میں ہے۔

قصبہ کا رقبہ 34.5 مربع کلومیٹر اور آبادی 2004ء میں 9,670 تھی۔ قابل دید مقام میں سترہویں صدی عیسوی کا تعمیر کردہ گرجا سینٹ جوہن دی باپٹسٹ (church of St. John the Baptist) ہے، جو باروکے طرزتعمیر (Baroque architecture) کا شاہکار ہے۔


زمرہ:صوبہ پیاچنزہ
زمرہ:ویکی ڈیٹا سے مختلف مختصر وضاحت
بین الاقوامی مالیاتی شرکت

بین الاقوامی مالیاتی شرکت (IFC: International Finance Corporation) عالمی بنک کے پانچ ذیلی اداروں میں سے ایک ہے۔ اس کا مقصد عالمی بنک کے ذیلی اداروں کے دیگر مقاصد کے علاوہ ترقی پزیر ممالک کے نجی شعبہ کو قرض فراہم کرنا ہے۔
قیام اور مقاصد

اس کا قیام میں ہوا جس کا بنیادی مقصد غریب ممالک کے نجی شعبہ کو ترقی دینا تھا اور نجی شعبہ کی ترقی کے ذریعے لوگوں کی زندگی بہتر بنانا ہے۔ یہ نجی شعبہ کو قرض فراہم کرنے والا دینا کا سب سے بڑا ادارہ ہے۔ نجی شعبہ کوترقی دینے کے لیے اس کے مقاصد میں مندرجہ ذیل شامل ہیں
* نجی شعبہ کے ایسے منصوبوں کے لیے روپیہ فراہم کرنا جو ترقی پزیر ممالک میں کام کر رہے ہیں۔
* ترقی پزیر ممالک کے نجی شعبے کی بین الاقوامی مالیاتی منڈی سے سرمایہ حاصل کرنے میں مدد کرنا۔
* حکومتوں اور تجارتی اداروں کو مشورے اور تکنیکی مدد دینا۔
رکنیت اور تنظیم

ایسے ملک جو بین الاقوامی بنک برائے تعمیر و ترقی (IBRD) کے رکن ہوں، اس کے رکن بھی بن سکتے ہیں۔ اس وقت اس کے 178 ارکان ہیں۔ اسے بین الاقوامی بنک برائے تعمیر و ترقی ایک بورڈ آف گورنرز کے ذریعے چلایا جاتا ہے۔ بورڈ آف گورنرز اپنا اختیار ڈائریکٹروں کو سونپتے ہیں جو ووٹ کے ذریعے فیصلے کرتے ہیں۔ بین الاقوامی مالیاتی شرکت کو سرمایہ رکن ممالک مہیا کرتے ہیں اور ان کے سرمایہ کے حساب سے ان کے ووٹ شمار ہوتے ہیں۔ عالمی بنک کے باقی ذیلی اداروں کی طرح ترقی یافتہ ممالک کے ووٹ اس قدر زیادہ ہیں کہ وہ جو چاہے کر سکتے ہیں۔ اس کے صدر بین الاقوامی بنک برائے تعمیر و ترقی کے صدر ہی ہیں جن کا تعلق ھمیشہ امریکہ سے ہوتا ہے۔ مگر بین الاقوامی مالیاتی شرکت (IFC) اپنی حیثیت میں ایک خود مختار ادارہ ہے۔
سرگرمیاں

عالمی بنک کے باقی ادارے حکومتی ضمانت کے بغیر قرض نہیں دیتے مگر بین الاقوامی مالیاتی شرکت حکومتی ضمانت نہیں مانگتی اور نجی شعبہ کو اس خیال سے قرض فراہم کرتی ہے کہ اس سے غربت میں کمی واقع ہوگی۔ یاد رہے کہ بین الاقوامی مالیاتی شرکت ایک منافع کمانے والا ادارہ ہے اور اپنی پچاس سالہ زندگی میں اسے کبھی نقصان نہیں ہوا۔ اس کی وجہ یہ ہے کہ وہ نہائت دیکھ بھال کر قرض کا اجرا کرتے ہیں۔ اور خطرات کو کم سے کم رکھتے ہیں۔ مثلاً وہ قرض دینے کے لیے کہیں اور سے قرض نہیں لیتے بلکہ اپنے ہی سرمایہ سے قرض دیتے ہیں۔ قرض دینے کے بعد وہ اس بات کا خیال رکھتے ہیں کہ اس سے ایک تو غربت میں کمی واقع ہوتی ہو اور دوسرے خود منصوبوں میں حصہ لے کر اس کو بہتر بنانے کی کوشش کرتے ہیں۔ بین الاقوامی مالیاتی شرکت کا ایک اور اہم کام غریب ممالک میں سرمایہ کاری کرنے کے لیے ماحول کو مزید سازگار بنانے کی کوشش ہے۔ اس سلسلے میں وہ بھر پور تکنیکی مدد مہیا کرتے ہیں۔
بیرونی روابط

* بین الاقوامی مالیاتی شرکت کی ویب گاہ

زمرہ:1956ء میں قائم ہونے والی تنظیمیں
زمرہ:بین الاقوامی مالیاتی ادارے
زمرہ:ترقی
زمرہ:عالمی ادارے
زمرہ:عالمی بینک
زمرہ:معاہدہ کے تحت قائم بین الحکومتی تنظیمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:واشنگٹن، ڈی سی میں قائم غیر منافع بخش تنظیمیں
زمرہ:بین الاقوامی ترقی
زمرہ:اقوام متحدہ
زمرہ:اقوام متحدہ اقتصادی اور سماجی کونسل
زمرہ:1956ء میں قائم ہونے والی کمپنیاں
زمرہ:اقوام متحدہ کی جانب سے قائم کی گئی تنظیمیں
زمرہ:مغربی جرمنی کے معاہدے
بین الاقوامی انجمن برائے ترقی

بین الاقوامی انجمن برائے ترقی (IDA: International Development Association) عالمی بنک کے پانچ ذیلی اداروں میں سے ایک ہے۔ اس کا مقصد غریب ترین ممالک کو قرض فراہم کرنا ہے۔
یاد رہے کہ عالمی بنک کی دوسری ذیلی تنظیم بین الاقوامی بنک برائے تعمیر و ترقی (IBRD) زیادہ تر درمیانی آمدنی والے ممالک کو قرض دیتا ہے۔ مگر بین الاقوامی انجمن برائے ترقی کا تعلق انتہائی غریب ممالک سے ہے۔ یہ 24 ستمبر 1960 کو وجود میں آیا۔ یہ غریب ترین ممالک کو ایسے قرضے فراہم کرتا ہے جن کی واپسی کی مدت 35 سے 40 سال ہوتی ہے۔
یہ اپنا سرمایہ امیر ممالک سے لیتی ہے۔ اس نے میں سب سے پہلے 1960 میں چلی، بھارت، سوڈان اور ہونڈوراس کو قرض کا اجرا کیا۔
بیرونی روابط

* بین الاقوامی انجمن برائے ترقی کی ویب گاہ

زمرہ:1960ء میں قائم ہونے والی تنظیمیں
زمرہ:بین الاقوامی مالیاتی ادارے
زمرہ:ترقی
زمرہ:عالمی ادارے
زمرہ:عالمی بینک
زمرہ:معاہدہ کے تحت قائم بین الحکومتی تنظیمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:واشنگٹن ڈی سی میں 1960ء
زمرہ:بین الاقوامی ترقی
زمرہ:عالمی تجارتی ادارہ
زمرہ:اقوام متحدہ اقتصادی اور سماجی کونسل
زمرہ:غربت
زمرہ:مغربی جرمنی کے معاہدے
کثیرالفریق گماشتگی برائے ضمانت سرمایہ کاری

کثیرالفریق گماشتگی برائے ضمانت سرمایہ کاری (MIGA: Multilateral Investment Guarantee Agency) عالمی بنک کے پانچ ذیلی اداروں میں سے ایک ہے۔ اس کا مقصد عالمی بنک ارکان ممالک میں غیر ملکی سرمایہ کاری کو فروغ دینا ہے۔ غیر ملکی سرمایہ کاری بڑھانے کے لیے یہ ادارہ مختلف سرمایہ داروں اور بین الاقوامی اداروں کو ضمانتیں مہیا کرتا ہے تاکہ وہ بغیر کسی خوف کے کسی ملک میں سرمایہ کاری کر سکیں۔ اس کا مطلب یہ ہے کہ یہ سرمایہ داروں اور غریب ممالک کے درمیان ایک گماشتہ کا کام کرتا ہے۔ یہ ادارہ 1980 میں بنا تھا اور یہ نہ صرف سرمایہ داروں کو سرمایہ کے منافع کی ضمانت دیتے ہیں بلکہ غریب ممالک میں سیاسی تبدیلیوں سے پیدا ہونے والے خطرات کے خلاف بھی ضمانت دیتے ہیں۔ یہ تجارتی خطرات، سیاسی خطرات، جنگ اور معاہدوں کی خلاف ورزیوں کے لیے ضمانت مہیا کرتے ہیں تاکہ غریب ممالک میں سرمایہ کاری کا رحجان بڑھے۔
بیرونی روابط

* کثیرالفریق گماشتگی برائے ضمانت سرمایہ کاری کی ویب گاہ

زمرہ:1988ء میں قائم ہونے والی تنظیمیں
زمرہ:بین الاقوامی مالیاتی ادارے
زمرہ:ترقی
زمرہ:عالمی ادارے
زمرہ:عالمی بینک
زمرہ:معاہدہ کے تحت قائم بین الحکومتی تنظیمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:جنوبی کوریا میں 1985ء
زمرہ:بین الاقوامی ترقی
زمرہ:اقوام متحدہ اقتصادی اور سماجی کونسل
زمرہ:نظریہ بین الاقوامی تعلقات
زمرہ:عالمی تنظیمیں
زمرہ:واشنگٹن، ڈی سی میں قائم تنظیمیں
زمرہ:ریاستہائے متحدہ
زمرہ:مغربی جرمنی کے معاہدے
زمرہ:زائر کے معاہدے
بین الاقوامی مرکز برائےتصفیہ تنازعات سرمایہ کاری

بین الاقوامی مرکز برائے تصفیہ تنازعات سرمایہ کاری (ICSID: International Centre for Settlement of Investment Disputes) عالمی بنک کا ایک ذیلی ادارہ ہے۔ یہ 1966 میں بنا۔2005 میں اس کے 155 ارکان تھے۔ اس کے بنیادی مقاصد میں غریب ممالک اور ترقی یافتہ ممالک کے سرمایہ داروں کے درمیان پیدا ہونے والے تنازعات کو حل کرنا شامل ہے۔ جون 2005 میں اس کے پاس 184 مقدمات درج تھے جن میں سے 30 ارجنٹائن کے خلاف تھے۔ اس کا صدر دفتر واشنگٹن میں ہے اور اس کی صدارت عالمی بنک کے صدر کے پاس ہی ہوتی ہے۔
بیرونی روابط

* بین الاقوامی مرکز برائے تصفیہ تنازعات سرمایہ کاری کی ویب گاہ

زمرہ:1966ء میں قائم ہونے والی تنظیمیں
زمرہ:براہ راست غیر ملکی سرمایہ کاری
زمرہ:عالمی ادارے
زمرہ:عالمی بینک
زمرہ:عالمی تنظیمیں
زمرہ:معاہدہ کے تحت قائم بین الحکومتی تنظیمیں
زمرہ:ویکی ڈیٹا سے مختلف مختصر وضاحت
زمرہ:ثالثی تنظیمیں
زمرہ:مغربی جرمنی کے معاہدے
کولس

کولس (Coleus) سدا بہار پودوں کا ایک جنس ہے جس کا آبائی وطن ایشیا اور استوائی افریقا ہے۔ اس کی 60 کے قریب انواع ہیں

کولس کے پتوں میں کئی رنگ آتے ہیں مثلا سبز گلابی پیلا اور کلیجی اور دو یا دو سے زیادہ رنگ مل کر اسے جاذب نظر بناتے ہیں۔

کولس کو بہت زیادہ پانی کی ضرورت نہیں ہوتی۔ یہ دو میٹر تک اونچا جا سکتا ہے اور گرمی برداشت کر لیتا ہے۔ اس کی ٹہنی کو توڑ کر زمین میں لگائیں تو نیا پودا اگنا شروع ہو جاتا ہے۔

پھول چھوٹے اور زیادہ خوبصورت نہیں ہوتے۔


زمرہ:پھول
زمرہ:ریمانیہ
زمرہ:ایشیا کے باغاتی پودے
زمرہ:افریقا کے باغاتی پودے
اطلس

اطلس نقشوں کی کتاب کو کہتے ہیں۔ اطلس کی مدد سے ہم مختلف ملکوں، شہروں اور جگہوں کو ڈھونڈ سکتے ہیں۔ اطلس اپنی طرز کا دائرۃ المعارف (Encyclopedia) بھی ہے۔ مختلف براعظم، سمندر، پہاڑ، دریا، جنگل، جانور اور آبادیاں ایک نقشے میں ڈھونڈی جا سکتی ہیں۔ تاریخ کو بھی بہتر انداز میں اطلس کے ذریعے بہتر انداز میں دیکھا جا سکتا ہے۔



زمرہ:ویکی ڈیٹا سے مطابقت رکھنے والی مختصر تفصیل
زمرہ:جغرافیائی اصطلاحات
زمرہ:جغرافیائی ادب
زمرہ:ترسیم کشی
جول

جاؤل یا جول (Joule) توانائی کو ناپنے کی اکائی ہے۔ ایک جاؤل توانائی کی وہ مقدار ہے جو ایک کلوگرام وزن کو سطح سمندر پر 10 سینٹی میٹر اونچائی تک اٹھانے میں صرف ہوتی ہے۔
مثلا

جول joule کو عموما انرجی کو ناپنے کے اکائی کے طور پر استعمال کیا جاتا ہیں۔ ایک volt بلب کو ایک سیکنڈ تک جلانے کے لیے جتنی توانائی درکار ہوتی ہے۔اس توانائی کے مقدار کو جول joule کہتے ہیں۔ کسی وزنی چیز مثلا 100 گرام اینٹ کو ایک سیکنڈ میں ایک میٹر تک دھکیلنے کے لیے جو توانائی درکار ہو تی ہے اس کو جول joule کہتے ہیں۔ایک اور مثال سے سمجاتے ہے ۔ ایک برتن میں 100 گرام پانی موجود ہے۔جس کا درجہ حرارت 10 c ہے اس پانی کے ٹمپریچر کو 12c پر پہنچا نے کے لے جو حرارت درکار ہوتا ہے۔اس کو جول کہتے ہیں۔
اس کا نام انگریز ماہر طبیعیات جیمز پریسکوٹ جول (1818–1889) کے نام پر رکھا گیا ہے۔
* بین الاقوامی نظام اکائیات
حوالہ جات

زمرہ:ایس آئی ماخوذ اکائیاں
زمرہ:توانائی کی اکائیات
زمرہ:ویکی ڈیٹا سے مختلف مختصر وضاحت
فارنہائٹ

تصغیر|350px|بائیں|


فارنہائٹ (انگریزی: Fahrenheit) درجہ حرارت ناپنے کا ایک پیمانہ ہے۔ اس میں پانی کا نقطۂ انجماد 32' ہے اور نقطۂ جوش 212' ہے۔ فارنہائٹ پیمانہ جرمن ماہر طبیعیات فارنہائٹ کے نام پر ہے جس نے اسے 1724ء میں بنایا۔
متعلقہ مضامین

* درجۂ صد

زمرہ:برطانوی اکائیاں
زمرہ:حرارتی اکائیاں
زمرہ:درجۂ حرارت کی اکائیات
زمرہ:ولندیزی ایجادات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1724ء میں سائنس
زمرہ:غیر ایس آئی میٹرک اکائیاں
زمرہ:طبیعیات
قندیلہ

قندیلہ روشنی کی شدت کو ناپنے کی ناپ تول کے اعشاری نظام میں اکائی ہے۔ اس کو مختصرا (cd) سے ظاہر کیا جاتا ہے۔ ایک موم بتی کی شدت ایک قندیلہ ہے۔

روشنی کی شدت کا اندازہ لگانے کی بین الاقوامی معیاری اکائی۔ (طبیعیات) ضیائی شدت جو ٥ئ١٧٧٣ ڈگری سینٹی گریڈ پر گرم کیے گئے سیاہ جسم کے ایک مربع سینٹی میٹر کی ضیائی شدت کے ساٹھویں حصے کے برابر ہوتی ہے، اس درجہ ٔ حرارت پر پلاٹینم میں ٹھوس پن آجاتا ہے۔

قندیلہ کسی خاص سمت میں کسی روشنی کے ماخذ سے نکلنے والی روشنی کی شدت کی فی اکائی ٹھوس زاویہ پیمائش ہے۔

’’قندیلہ روشنی کی وہ شدت ہے جو اپنے ماخذ سے کسی دی گئی سمت میں 540×1012 ہرٹز تعدد کی یک رنگی اشعاع (monochromatic radiation) خارج کرے اور اسی سمت میں اس کی اشعاعی شدت 1/683ٌ واٹ فی سٹریڈین (steradian) ہو۔‘‘

قندیلہ کی نئی تعریف:

’’قندیلہ کی علامت (cd) ہے اور یہ بین الاقوامی نظام اکائیات میں دی گئی سمت میں روشنی کی شدت کی اکائی ہے۔ اس کی تعریف ایک معین عددی قیمت جس میں 540×1012 ہرٹز تعدد کی یک رنگی اشعاع (monochromatic radiation) کی نوری اثر انگیزی (luminous efficacy) 683 لومن فی واٹ (lumens per watt) lm W–1 ہو، جو کنڈیلا سٹریڈین فی واٹ (candela steradian per wat) cd sr W–1 کے برابر ہے۔ یا (candela steradian per kilogram perper square meter cubic second) cd sr kg–1 m–2 s3 ہے۔ جہاں پر کلو گرام، میٹر اور سیکنڈ کی تعریف بالترتیب ان کے مستقل (h) پلانک مستقل (c) روشنی کی رفتار اور (ΔνCs) سیزیم 133 ایٹم کے مستقل ارتعاشات سے کی کی گئی ہے۔
اشتقاقیات

قندیلہ کا لفظ، قِنْدِیل سے ماخوذ ہے جس کا مطلب چراغ یا فانوس ہوتا ہے۔
مزید دیکھیے

* بین الاقوامی نظام اکائیات
حوالہ جات

زمرہ:اکائیاں
زمرہ:ایس آئی بنیادی اکائیاں
زمرہ:ضیا پیمائی
زمرہ:ویکی ڈیٹا سے مطابقت رکھنے والی مختصر تفصیل
زمرہ:روشنی
زمرہ:پیمائشی اکائیاں
پیٹونیا

پیٹونیا یا پٹونیا (Petunia) خوش رنگ پھولوں کا ایک جنس ہے جسے سجاوٹ کے لیے گھروں، سیرگاہوں اور عوامی مقامات پر عام اگایا جاتا ہے۔ اس کا اصل وطن جنوبی امریکا ہے۔ پیٹونیا کو دھوپ اور کم پانی کی ضرورت ہوتی ہے۔ پٹونیا کی رنگا رنگی ہی اس کی مقبولیت کا سب سے بڑا سبب ہے۔ ڈاکٹرافتخار شفیع کے مطابق اردو شاعری میں اس پھول کو اس کے رنگوں کے تنوع کی وجہ سے خاصی اہمیت حاصل ہے۔ البتہ جنوبی امریکا سے تعلق ہونے اور پاک و ہند کے ماحول سے اجنبیت کے سبب اس کو خاطر خواہ توجہ کے قابل نہیں سمجھا گیا۔ اس کے کم اہم ہونے کی وجہ اس میں خوشبو نہ ہونا بھی ہے

تصغیر|دائیں|ملی جلی پیٹونیا
نگار خانہ


Image:Purple Petunia.jpg|
File:Petunia-1.jpg|
File:Petunia-2.jpg|
File:Petunia-3.jpg|
File:Petunia-4.jpg|
File:Petunia-5.jpg|
File:Petunia-6.jpg|
File:Petunia-7.jpg|
File:Petunia-8.jpg|
File:Petunia-9.jpg|
File:Petunia-10.jpg|
File:Pink Petunia.jpg|
File:White petunia.JPG|
Image:Petunie.jpg|
Image:Bloemenbak.jpg|
Image:494 - Bathrust NB.JPG|
Image:Wave petunia.JPG|
File:Petunia20091229.JPG|
File:Petunia white and pink.JPG|
File:Petunia-Weizmann001.jpg|
File:WeizmannFlowers 0003.JPG|
File:Petunia Hybrid Bi Color.jpg|


زمرہ:باغاتی پودے
زمرہ:پھول
زمرہ:نباتاتیہ پاکستان
زمرہ:ویکی ڈیٹا سے مطابقت رکھنے والی مختصر تفصیل
پھول

تصغیر|پھول
تصغیر|آسٹریلیا کے شہر ایڈیلیڈ کے نباتاتی باغ کا ایک پھول

پھول (Flower) کچھ پودوں کے ایک حصے کا نام ہے۔ پھول پودے کی افزائش نسل کا کام کرتا ہے۔ یہ عام طور پر نر اور مادہ حصوں پر مشتمل ہوتا ہے۔
ان دونوں کے ملنے سے بیج بنتے ہیں۔ اکثر کیڑے مکوڑے یا پرندے ان دونوں کے ملاپ (زیرگی) کا باعث بنتے ہیں اور پودے انھیں مختلف طریقوں سے اپنی طرف کھینچتے ہیں ان طریقوں میں رنگ، خوشبو اور رس شامل ہیں۔ پھول پودوں کی طرف جرگ کے مادوں کو اپنی طرف متوجہ کرنے کا ایک اہم ذریعہ ہیں اور پودوں کو بیج پیدا کرنے کی ضرورت ہوتی ہے، تولیدی ڈھانچہ جو بیجوں کو نسلوں تک موجود رہنے دیتا ہے۔ پھول بڑھتے ہوئے بیجوں کی حفاظت بھی کر سکتے ہیں اور کامیابی سے اگلی نسل تک جینیاتی مواد منتقل کر سکتے ہیں۔

پھولوں کی مختلف اقسام ہیں۔ جیسے: بیلا، چمیلی، گلاب، گیندا، کنول، نرگس، یاسمین، سوسن، نسترن، گل دوپہر، رات رانی، گڑہل اور اڑھؤل وغیرہ۔ پھول کچھ پودوں کے ایک حصے کا یا سب سے اوپری حصے کا نام ہے۔ پودوں میں پھول کھلنے کا مطلب یہ ہوتا ہے کہ اب اس میں پھل لگیں گے۔ اسے پودے کی افزائش نسل کا نام بھی دیا جا سکتا ہے۔ پھول جہاں ایک طرف ہمیں خوبصورت لگتے ہیں وہیں ان کی خوش بو ہواؤں میں ایک خوش گوار کیفیت پیدا کرتی ہے۔

پھولوں کی بہت ساری قسمیں ہیں اور بہت سی رنگتیں بھی ہیں۔ کچھ پھول سفید رنگ کے ہوتے ہیں تو کچھ سرخ، پیلے، نیلے اور بیگنی رنگ کے ہوتے ہیں۔کچھ پھول صبح کھلتے ہیں تو کچھ دوپہر میں تو کچھ رات میں کھلتے ہیں۔ جیسے بیلا، گل دوپہر اور رات رانی وغیرہ۔
جیسے پھولوں کے رنگ الگ الگ ہوتے ہیں ویسے ہی ان کی خوش بوئیں بھی الگ الگ ہوتی ہیں۔
کچھ پھولوں کی رنگت بہت دلکش ہوتی ہے تو کچھ پھولوں کی خوش بو ذہن و دل کو معطر کرتی ہے۔ کچھ پھولوں کو کچھ خاص چیزوں کی علامت سمجھا جانے لگا ہے۔ جیسے سرخ گلاب محبت کے اظہار کی علامت سمجھا جاتا ہے تو سفید پھول امن کی علامت سمجھا جاتا ہے۔
حوالہ جات

زمرہ:باغاتی پودے
زمرہ:میعادی مظاہر
زمرہ:ویکی ڈیٹا سے مختلف مختصر وضاحت
زمرہ:یونی علامتیں
زمرہ:نباتات کی شکلیات
زمرہ:علامات
زمرہ:نباتیات کے فرہنگ
مول (اکائی)

مول (mole) سے مراد علم کیمیاء میں کسی بھی عنصر یا مرکب کے گراموں میں تولے (اخذ کیے) جانے والے اس وزن کی ہوتی ہے کہ جو اس متعلقہ عنصر یا مرکب کے سالماتی وزن (molecular weight) برابر ہو۔ مثال کے طور پر پانی (H2O) کا سالماتی وزن ؛ H اور O کے سالماتی وزن بالترتیب 2 اور 16 کو جمع کرنے پر 18 ہوتا ہے اس لیے کہا جا سکتا ہے کہ اگر پانی کے 18 گرام تولے جائیں تو وہ پانی کا ایک مول بنائیں گے۔ سال، شے کی مقدار (amount of substance) کے بارے میں بین الاقوامی نظام اکائیات کے تحت آنے والی ایک ایس آئی بنیادی اکائی (SI based unit) ہے جو طبیعی مقدار (physical quantity) کی پیمائش کے لیے استعمال کی جاتی ہے۔ کیمیائی انداز میں مول کی تعریف یوں کی جاتی ہے کہ

مذکورہ بالا تعریف پر غور کیا جائے تو یہ بات سامنے آتی ہے کہ پیچیدہ ہونے کے باوجود اس تعریف کا سادہ مفہوم وہی ہے کہ جو ابتدائیے میں بیان ہوا ہے، یعنی کسی بھی شے کے جوہری یا سالماتی وزن کو گراموں میں پیمائش کرنے پر اس شے کا مول حاصل ہوتا ہے، چونکہ C کا جوہری وزن 12 ہوتا ہے اس لیے اس کا ایک مول 12 گرام کے برابر آتا ہے۔ کیمیائی تعریف میں موجود اس بات کی وضاحت کہ کسی بھی شے کے ایک سال میں موجود بنیادی اکائیوں اور کاربن کے ایک مول میں پائی جانے والی کاربن کی اکائیوں میں کیا تعلق ہے؛ ایواگاڈرو عدد سے ہو جاتی ہے، جس کے مطابق کسی بھی شے کے ایک مول میں پائی جانے والی بنیادی اکائیوں (جواہر، سالمات، ایونات یا برقات وغیرہ) کی تعداد ایک مستقل عدد کے برابر ہوتی ہے۔ گویا اگر یہ کہا جائے کہ C کے 12 گرام (ایک مول) میں موجود بنیادی اکائیوں کی تعداد کسی بھی دوسری شے کے ایک مول میں موجود بنیادی اکائیوں کی تعداد کے برابر ہوگی تو اسی بات کو یوں بھی کہا جا سکتا ہے کہ اگر کسی شے کے ایک مخصوص مقدار میں اتنی ہی بنیادی اکائیاں ہوں جتنی C کے 12 گرام میں تو وہ اس شے کا ایک مول ہوگا۔
مول کی نئی تعریف

مول کی نئی تعریف ایواگاڈرو مستقل سے کی گئی ہے جس کی قیمت 23^10×6.02214076 ہے۔

مول کی نئی تعریف:
حوالہ جات

زمرہ:اکائیاں
زمرہ:ایس آئی بنیادی اکائیاں
زمرہ:کیمیا
زمرہ:ویکی ڈیٹا سے مطابقت رکھنے والی مختصر تفصیل
واٹ

واٹ (Watt) طاقت کو ناپنے کی اکائی ہے۔ ایک واٹ ایک جاؤل فی سیکنڈ کے برابر ہے۔

واٹ طاقت کی اکائی ہے جبکہ واٹ آور watt hour توانائی یا کام کی اکائی ہے۔
تعریف

ایک واٹ (W) ہوتا ہے ایک جاؤل (J) فی سیکنڈ (s)۔ (جاؤل بین الاقوامی نظام اکائیات نظام اضمیں توانائی کی اکائی ہے۔)
: 1 \ \mathrm{W} = 1 \ \dfrac{\mathrm{J}}{\mathrm{s}} = 1 \ \dfrac{\mathrm{kg} \cdot \mathrm{m^2}}{\mathrm{s^3}}
= ایک نیوٹن میٹر فی سیکنڈ

جہاں کلوگرام کو (kg) لکھا ہے اور میٹر کو (m)۔

برقی اصطلاحاتی زبان میں، یہ:
:1 \mathrm{W} = 1 \mathrm{V} \cdot 1 \mathrm{A}
یعنی اگر ایک مزاحم ،جس کی برقی مزاحمت ایک اوہم ہو، کے گرد ایک وولٹ (V) کا برقی جُہد فرق لگایا جائے، تو اس مزاحم میں ایک ایمپیر (A) کا رو دوڑے گا اور ایک واٹ (W) طاقت خرچ ہو گی۔
اکائیاں

* 1 کلوواٹ = 1,000 واٹ
* 1 میگاواٹ = 1,000,000 واٹ
* 1 گیگاواٹ = 1,000,000,000 واٹ
مزید دیکھیے

* بین الاقوامی نظام اکائیات
حوالہ جات

زمرہ:اکائیاں
زمرہ:ایس آئی ماخوذ اکائیاں
زمرہ:طاقت کی اکائیاں
لیفٹ پارٹی (سویڈن)

لیفٹ پارٹی یا وینستر پارٹی (سویڈنی: Vänsterpartiet، مخفف و) سویڈن کی ایک اشتراکیت پسند اور حقوق نسواں کی حامی سیاسی جماعت ہے۔ جماعت سنہ 1917ء میں سویڈش سوشل ڈیموکریٹک پارٹی سے الگ ہو گئی تھی اور نام سویڈش سوشل ڈیموکریٹک لیفٹ پارٹی (Sveriges socialdemokratiska vänsterparti) رکھا اور سنہ 1921 میں اس کا نام کمیونسٹ پارٹی آف سویڈن ہو گیا۔ سنہ 1967ء میں جماعت کا نام تبدیل کر کے لیفٹ پارٹی - دی کمیونسٹس کر دیا گیا۔ سنہ 1990ء میں جماعت نے موجودہ نام اپنا لیا۔ جماعت آج تک قومی سطح پر کبھی حکومت کا حصہ نہیں بنی ہے۔
حوالہ جات

زمرہ:سویڈن میں تحریک نسواں
زمرہ:1917ء میں قائم ہونے والی سیاسی جماعتیں
زمرہ:سویڈن میں اشتراکیت
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:سویڈن میں جمہوریت پسندی
زمرہ:سویڈن میں نسائیت پسند سیاسی جماعتیں
زمرہ:سویڈن کی سیاسی جماعتیں
زمرہ:اشتراکی جماعتیں
زمرہ:سویڈن میں اشتراکی جماعتیں
زمرہ:سویڈن میں اشتمالی جماعتیں
زمرہ:اشتراکی نسائیت
زمرہ:نسائیت پسند سیاسی جماعتیں
زمرہ:سویڈن میں اشتمالیت
زمرہ:اشتمالی جماعتیں
موسیر

موسیر یا مسیروت ( ) یہ بنی اسرائیل کے صحرائی سفر (تِیہ) کے دوران ان کے قیام کی ایک منزل تھی، جب وہ مصر سے خروج کے بعد بھٹک رہے تھے۔ سفرِ اعداد 33:30-31 میں بنی اسرائیل کے متعلق بیان ہے:
"پھر وہ حشمونہ سے روانہ ہوئے اور مُسیرُوت میں خیمہ زن ہوئے، پھر مُسیرُوت سے روانہ ہو کر بنی یعقان میں خیمہ زن ہوئے۔"
یہ جگہ ایک اور مقام پر "موسیر" کے نام سے سفرِ تثنیہ 10:6 میں بھی مذکور ہے، جہاں یہ بتایا گیا ہے کہ بنی اسرائیل وہاں خیمہ زن تھے جب ہارون کا انتقال ہوا۔ اس لحاظ سے یہ مقام جبلِ ہور کے قریب تھا، جہاں ہارون کی وفات ہوئی۔

لفظ "مُسیرُوت" کا مطلب ہے: "بندھن" یا "قیود" اور اس کا مفرد ہے "موسیر"۔
حوالہ جات

زمرہ:باب مذہب/متعلقہ مضامین
ثومی

ثومی (Allium) دراصل پودوں کی ایک جنس کو کہا جاتا ہے جس کا تعلق خاندان ثومان (Alliaceae) کے قبیلے ثومیل (Allieae) سے ہے۔ اس جنس میں پیاز، لہسن اور کراث جیسی پودوں کی انواع پائی جاتی ہیں۔ ثومی کا لفظ اسی وجہ سے ماخوذ ہے کیونکہ لہسن کو ثوم کہا جاتا ہے اور اسی سے ثومی کا نام پڑا۔ انگریزی میں بھی اس کو لہسن کی مناسبت سے ہی Allium کہا جاتا ہے لاطینی میں Allium کا مطلب لہسن کا ہوتا ہے۔


زمرہ:اجناس
زمرہ:پیاز
زمرہ:نباتاتیہ پاکستان
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
طہماسپ اول

تصغیر|250px|شاہ طہماسپ ہمایوں کا استقبال کرتے ہوئے

صفوی سلطنت کا دوسرا بادشاہ، (پیدائش: 3 مارچ 1514ء، وفات:1576ء) اسماعیل صفوی کا لڑکا تھا۔ جب تخت پر بیٹھا تو عمر صرف 10 سال تھی۔ طہماسپ کا دور بڑا ہنگامہ خیز تھا۔ 1525ء تا 1540ء خراسان ازبکوں کے حملے کا نشانہ بنا رہا اور اس مدت میں شیبانی خان کے لڑکے جنید خان نے 6 حملے کیے جن سے ہرات اور مشہد وغیرہ کو بہت نقصان پہنچا۔ مغرب میں عراق کو ترکوں نے ایرانیوں سے چھین لیا اور تبریز اور ہمدان پر ترک کئی برس قابض رہے۔ ان تمام حملوں کے باوجود یہ طہماسپ اور ایران کی صلاحیت کا بہت بڑا ثبوت ہے کہ انھوں نے ناسازگار حالات کے باوجود باقی ایران میں امن و امان قائم رکھا اور جارجیا یا گرجستان کے عیسائیوں کے خلاف 7 مہمیں بھیجیں اور گرجستان پر ایرانی قبضہ برقرار رکھنے میں کامیاب ہوئے۔

اس دور کا ایک قابل ذکر واقعہ یہ ہے کہ انگلستان نے عثمانی ترکوں کے مقابلے میں ایران کا تعاون حاصل کرنا چاہا اور شمالی راستے سے ایران کے ساتھ تجارتی تعلقات قائم کرنے چاہے۔ اس مقصد کے لیے ملکہ ایلزبتھ اول نے ایک انگریز کو خط دے کر طہماسپ کے پاس روانہ کیا تو بادشاہ نے یہ کہہ کر انکار کر دیا کہ "ہم کافروں سے دوستی نہیں کرنا چاہتے"۔

یہ شاہ طہماسپ کا ہی زمانہ تھا کہ بابر کا لڑکا ہمایوں جسے شیر شاہ نے ہندوستان سے نکال دیا تھا، 1543ء میں ایران آیا اور طہماسپ نے اس کی خوب آؤ بھگت کی اور فوجی امداد دی جس کی وجہ سے ہمایوں دوبارہ اپنی سلطنت کو بحال کرنے میں کامیاب ہوا۔

تبریز پر عثمانی قبضہ ہوجانے کی وجہ سے طہماسپ نے قزوین کو دار الحکومت منتقل کر دیا تھا۔ طہماسپ ان مسلمان حکمرانوں میں سے ہے جنھوں نے 50 سال سے زیادہ حکومت کی۔

طہماسپ کے جانشینوں اسماعیل دوم اور محمد خدا بندہ کا دور غیر اہم ہے اور ان میں سے کوئی طہماسپ جیسی صلاحیتوں کا مالک نہ تھا۔ ان کے زمانے میں خراسان ازبکوں کے اور مغربی ایران عثمانیوں کے حملوں کا نشانہ بنا اور اندرون ملک بھی بے امنی رہی۔
حوالہ جات

زمرہ:آذربائیجانی منظر نویس
زمرہ:اصفہان کی شخصیات
زمرہ:ایرانی شیعہ
زمرہ:ایرانی غلام مالکان
زمرہ:جدید طفل حکمران
زمرہ:زہر خوردنی سے اموات
زمرہ:سنی اسلام کے نقاد
زمرہ:سولہویں صدی کی ایرانی شخصیات
زمرہ:سولہویں صدی کی صفوی ایران کی شخصیات
زمرہ:سولہویں صدی میں مشرق وسطی کے بادشاہ
زمرہ:شاہان صفوی
زمرہ:شاہی اقتدار
زمرہ:شعرائے زبان آذربائیجان
زمرہ:صفوی خاندان
زمرہ:صفوی سلطنت
زمرہ:فارس کے شہنشاہ
زمرہ:قزوین میں وفات پانے والی شخصیات
زمرہ:مزار امام علی رضا میں مدفون شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1514ء کی پیدائشیں
زمرہ:1576ء کی وفیات